Subject: FW: Turismitegevuskava 2026-2029 eelnõu
From: "info - MKM" <[email-masked]>
To: "info - MKM" <[email-masked]>
Date: Wed, 29 Oct 2025 10:07:35 +0200

From: Evelin Tsirk <[email-masked]
<mailto:[email-masked]> >
Sent: Wednesday, October 8, 2025 7:42 PM
To: Kristina Jerjomina - MKM <[email-masked]
<mailto:[email-masked]> >
Subject: RE: Turismitegevuskava 2026-2029 eelnõu

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere Kristina

Aitäh Sulle tegevuskava jagamast. Väga suur töö tehtud. Saadan omaltpoolt
tagasiside kõige olulisemale, mis tähelepanu köitis. Oleks soovinud natuke
pikemat aega tagasiside andmiseks aga mõistan, et aeg surub peale. Usun,
et saame sisuka tegevuskava, mida koos ellu hakata viima.

Tegevuskava sisaldab arvukaid tegevusi, kuid tekib küsimus, kas need on
piisavalt fokuseeritud, et saavutada üks olulisi riiklikke turismieesmärke
– lisandväärtuse kasv.  Oluline on teada, millised väliskülastajatele
suunatud tooted ja teenused aitavad lisandväärtust kõige tõhusamalt
suurendada ning millistes piirkondades. Kui see teadmine on olemas, võiks
tegevuskavas esile tõsta prioriteetsed valdkonnad ja keskenduda neile. Kui
selline teadmine puudub, on vajalik lisada tegevuskavasse vastavate
analüüside tegemine, mille tulemuste põhjal saab fookuse seada.

Andmete kogumisele ja kättesaadavusele on oluline pöörata senisest enam
tähelepanu ning planeerida see selgesõnaliselt tegevuskava osana.

Tegevuskavasse tuleks kindlasti lisada multifunktsionaalse
konverentsikeskuse rajamine Tallinnasse. Eesti on üks väheseid Euroopa
riike, kus puudub rahvusvaheliste konverentside korraldamiseks sobiv
kaasaegne keskus, kuigi andmed näitavad, et just sellised äriüritused on
majanduslikult kõige väärtuslikumad. Tegevuskavas on seatud eesmärk
turundada Eestit senisest enam rahvusvaheliste konverentside ja
korporatiivürituste sihtkohana. Samas on teada, et turismi rahastus ei
suurene. Seega soovitame äriürituste Eestisse toomise tõsta oluliseks
prioriteediks ka turismieelarve siseselt.

Samuti on oluline rajada Tallinnasse multifunktsionaalne kultuuri- ja
spordisündmuste hall, mis võimaldaks korraldada eri tüüpi rahvusvahelisi
suurüritusi ning suurendaks väliskülastajate ööbimiste arvu, seda eeskätt
madalhooajal.

Konverentside ning kultuuri- ja spordiürituste puhul võiksid mõõdikud olla
sarnased: ööbimiste arv ja majanduslik mõju.

Lühiajaliste üüriteenuste uuringu (STR) tulemuste põhjal tegevuskava
koostamine peaks toimuma varasemal tähtajal kui 2029.

Arvestades, et riiklik turismieelarve ei pruugi suureneda, vaid võib
eelarvekärbete tõttu väheneda, on oluline, et kohalikel omavalitsustel
oleks võimalus kaaluda turismimaksu kehtestamist, kui võimalikku
rahastusallikat turismi arendamiseks ja sihtkoha tuntuse tõstmiseks.
Tegevuskavasse võiks lisada tingimuste loomise kohalikele omavalitsustele
turismimaksu rakendamiseks.

Rattastrateegia väljatöötamisel ja elluviimisel on möödapääsematu kohalike
omavalitsuste kaasamine, et tagada strateegia toimivus ja vastavus
piirkondlikele vajadustele.

Tegevuste vastutajatena tuleks välja tuua Majandus- ja
Kommunikatsiooniministeerium või EASi ja KredExi ühendasutus (EIS) kui
turismivaldkonna eestvedajad riigi tasandil; teised organisatsioonid
saavad olla kaastäitjad.

Parimate soovidega

Evelin Tsirk

turismiosakonna juhataja
Tallinna Strateegiakeskus

640 4483

 <http://www.visittallinn.ee/> www.visittallinn.ee

From: Kristina Jerjomina - MKM <[email-masked]
<mailto:[email-masked]> >
Sent: Tuesday, September 30, 2025 5:04 PM
To: Turismi koostööpartnerid - MKM <[email-masked]
<mailto:[email-masked]> >
Cc: Ede Teinbas - MKM <[email-masked] <mailto:[email-masked]> >;
Aleksandr Michelson - MKM <[email-masked]
<mailto:[email-masked]> >; Kati Kikas - MKM <[email-masked]
<mailto:[email-masked]> >
Subject: [*Suspicious Email*] Turismitegevuskava 2026-2029 eelnõu

Head turismi koostööpartnerid!

Osad teist on ilmselt juba saanud eelnõude infosüsteemi kaudu
turismitegevuskava 2026-2029 eelnõu, kuid jagan seda ka eraldi, et jõuaks
veidi suurema ringini. Lisasin ministri kirja, tegevuskava eelnõu ja
lühiülevaate.

Tegevuskavas on kirjas, mida tuleb ministeeriumidel, asutustel,
ettevõtjatel ja erialaliitudel järgmise nelja aasta jooksul turismi
valdkonnas ära teha selleks, et turismil läheks paremini, lisandväärtus
kasvaks. Tegemist on eelnõuga ja ootame sellele tagasisidet:

*	Kas teiega seonduvad tegevused on realistlikud ja nõustute neid
enda peale võtma? Ja mis ajaks saaksid need tehtud?
*	Kas tegevuskava eesmärgid on teie hinnangul realistlikud?
*	Kes ja mida peaks veel järgmise nelja aasta jooksul ära tegema?
*	Kas on tegevusi, mille võiks teie hinnangul välja jätta?

Tagasisidet ootame hiljemalt 8. oktoobriks.

Pärast tagasiside saamist täiendame tegevuskava ja minister kinnitab selle
käskkirjaga.

Kui teil tekib tegevuskava kohta küsimusi, siis võtke minuga julgelt
ühendust.

Heade soovidega

	Kristina Jerjomina
turismi valdkonnajuht
Ettevõtluskeskkonna ja tööstuse osakond
Majandus- ja Kommunikatsiooniministeerium
+372625 6420  <mailto:[email-masked]> [email-masked]
 <https://www.mkm.ee> www.mkm.ee | Suur-Ameerika 1, Tallinn